Държавен вестник, бр. 31, 2014 г., стр. 7

БРОЙ  31	
Д Ъ Р Ж А В Е Н  В Е С Т Н И К 	
СТР.  7  
СТАНДАРТИ ЗА ВЪТРЕШЕН ОДИТ
В ПУБЛИЧНИЯ СЕКТОР
ВЪВЕДЕНИЕ
Стандартите за вътрешен одит в публич­
ния сектор (Стандарти) са утвърдени от Ми­
нистерския съвет на основание чл. 48, ал. 1 
от Закона за вътрешния одит в публичния 
сектор. Те представляват ключов елемент 
от дефинираната от законодателя рамка за 
изпълнение на дейността по вътрешен одит, 
която вътрешните одитори трябва да прилагат. 
Стандартите са разработени в съответствие 
със Закона за вътрешния одит в публичния 
сектор и Международните стандарти за про­
фесионалната практика по вътрешен одит на 
Института на вътрешните одитори (The IIA). 
Спазването на Стандартите е предпос­
тавка за изпълнението на отговорностите 
на вътрешните одитори и на дейността по 
вътрешен одит като цяло. 
Стандартите за вътрешен одит в публичния 
сектор имат за цел:
Да очертаят основните принципи, въз ос­
нова на които следва да се осъществява дей­
ността по вътрешен одит в публичния сектор;
Да осигурят професионална рамка за 
извършването на широк кръг дейности по 
вътрешен одит, които да носят полза за ор­
ганизацията;
Да създадат основа за оценяване работата 
на вътрешния одит;
Да насърчават усъвършенстването на про­
цесите и дейностите в организацията.
Вътрешният одит е независима и обектив­
на дейност за предоставяне на увереност и 
консултиране, предназначена да носи полза 
и да подобрява дейността на организацията. 
Вътрешният одит помага на организацията 
да постигне целите си чрез прилагане на 
систематичен и дисциплиниран подход за 
оценяване и подобряване ефективността на 
процесите на управление на риска, контрол 
и управление. 
Вътрешният одит се осъществява чрез из­
пълнение на конкретни одитни ангажименти 
за даване на увереност или консултиране.
Одитният ангажимент за даване на увере­
ност се изразява в предоставяне на обективна 
оценка на доказателствата от вътрешния оди­
тор с цел да се предостави независимо мнение 
или извод относно процес, система или друг 
обект на одита. Естеството и обхватът на 
ангажимента за даване на увереност се оп­
ределят от ръководителя на вътрешния одит.
Одитният ангажимент за консултиране се 
изразява в даване на съвет, мнение, обучение 
и други, предназначени да подобряват про­
цесите на управление на риска и контрола, 
без вътрешният одитор да поема управленска 
отговорност за това. Одитният ангажимент за 
консултиране се извършва по инициатива на 
ръководителя на организацията. Естеството 
и обхватът на консултантския ангажимент 
се определят съвместно с ръководителя на 
организацията.
Стандартите са насочени към принципни 
задължителни изисквания, съдържащи:
Основни изисквания към дейността по 
вътрешен одит и оценяването ефективността 
на осъществяването му, които са приложими 
в публичния сектор на ниво организация и 
отделен одитор;
Тълкувания, които изясняват термините 
или концепциите в стандарта. Те са добаве­
ни към Стандартите, за да дадат по-голяма 
яснота на използваните термини или изрази. 
Тълкуванията непосредствено следват съот­
ветния Стандарт.
За правилното разбиране и прилагане на 
Стандартите е необходимо да се вземат предвид 
както съдържанието на Стандартите, така и 
техните тълкувания. 
Стандартите са обособени в следните три 
групи: присъщи за дейността Стандарти, 
Стандарти за изпълнение на работата и уточ­
няващи Стандарти. 
Присъщите за дейността Стандарти раз­
глеждат характеристиките, които притежават 
лицата, извършващи вътрешен одит. 
Стандартите за изпълнение на работата 
описват естеството на вътрешния одит и по­
сочват критерии, на базата на които може да 
се оцени качеството на извършваните одитни 
ангажименти. 
Уточняващите стандарти се използват при 
осъществяването на отделните видове анга­
жименти (за даване на увереност и консулти­
ране) за разлика от присъщите за дейността 
Стандарти и Стандартите за изпълнение на 
работата, които се прилагат при всички одит­
ни ангажименти. Уточняващите стандарти, 
отнасящи се до ангажиментите за даване 
на увереност, са с индекс У след номера на 
стандарта, а тези за консултиране – с индекс К 
след номера на стандарта.
ПРИСЪЩИ ЗА ДЕЙНОСТТА
СТАНДАРТИ
100 – Цел, правомощия и отговорности
Целта, правомощията и отговорностите на 
вътрешния одит трябва да бъдат дефинирани 
в статута на звеното за вътрешен одит в съ­
ответствие със Закона за вътрешния одит в 
публичния сектор, Етичния кодекс, насоките 
на министъра на финансите и тези стандарти. 
Ръководителят на вътрешния одит трябва да 
преглежда периодично статута на звеното за 
вътрешен одит и да го представи на ръководи­
теля на организацията и на одитния комитет, 
ако има сформиран такъв, за одобрение.
Тълкувание: 
Статутът на звеното за вътрешен одит е 
вътрешен акт, който определя неговите цели, 
правомощия и отговорности. Статутът на зве­